# Ansøgningsblanket – godkendelse af certificeringskriterier efter databeskyttelsesforordningens artikel 42

EDPB har udarbejdet og vedtaget en vejledning om [certificering og udarbejdelse af certificeringskriterier](https://edpb.europa.eu/our-work-tools/our-documents/guidelines/guidelines-12018-certification-and-identifying-certification_en). Inden du sender dine certificeringskriterier til godkendelse hos Datatilsynet, bedes du læse denne vejledning grundigt. Det skyldes, at vejledningen, herunder særligt vejledningens bilag 2, indeholder retningslinjer for Datatilsynets gennemgang og vurdering af certificeringskriterier, når tilsynet skal tage stilling til, om certificeringskriterier kan godkendes.

Datatilsynet gør opmærksom på, at oplysninger indsamlet i forbindelse med tilsynets godkendelse af certificeringskriterier kan tænkes videregivet i forbindelse med anmodninger om aktindsigt efter offentlighedsloven. Datatilsynet vil dog altid foretage en konkret vurdering af, om oplysningerne vil skulle undtages fra aktindsigt i medfør af reglerne herom, ligesom tilsynet – når der er behov herfor - vil høre din organisation, om der er oplysninger, som efter jeres opfattelse bør undtages fra aktindsigt, inden tilsynet besvarer anmodningen.

|  |
| --- |
| **Dato for indsendelse af certificeringskriterier til Datatilsynet (DD-MM-ÅÅ)** |
|  |

| **Oplysninger om ejeren af certificeringsordningen/certificeringskriterierne** | | |
| --- | --- | --- |
| Myndighedens eller virksomhedens navn (angiv det fulde juridiske navn for din organisation) |  | |
| Myndigheds- eller virksomhedstype |  | |
| CVR nummer |  | |
| Adresse, postnummer og by |  | |
| Telefonnummer |  | |
| Hjemmeside |  | |
| Primær kontaktperson (navn, telefonnummer og e-mailadresse) |  | |
| Er din organisation et certificeringsorgan, som samtidig søger akkreditering hos DANAK?  (Hvis ja, oplys venligst om din organisation allerede har ansøgt om akkreditering hos DANAK, således at akkrediteringen sker sideløbende med Datatilsynets vurdering af kriterierne, eller om akkrediteringsprocessen først igangsættes efter tilsynets godkendelse af kriterierne)  (Hvis nej, og din organisation alene ønsker at udarbejde et sæt kriterier til en certificeringsordning, men ønsker at lade en anden organisation være det akkrediterede certificeringsorgan, oplys venligst om din organisation har identificeret potentielle certificeringsorganer på nuværende tidspunkt, og vedlæg i bekræftende fald detaljer om disse) | Ja  Nej | |
| *Hvis din organisation er et certificeringsorgan, som ønsker at udstede certificeringer efter den omhandlede certificeringsordning:*  Har din organisation etableringer eller kontorer i andre EØS-lande[[1]](#footnote-1), som også skal udstede (dvs. træffe beslutninger om) certificeringer efter den omhandlede certificeringsordning?[[2]](#footnote-2)  (Hvis ja, vedlæg venligst detaljer om disse og angiv, om der er ansøgt om akkreditering i den/de EØS-lande, hvor de pågældende etableringer/kontorer er hjemmehørende) | Ja  Nej | |
| **Oplysninger om certificeringsordningens kriterier** | | |
| Navnet/titlen på certificeringskriterierne |  | |
| Har din organisation udarbejdet et certifikat og eventuelt et mærke, som kan bruges af dataansvarlige eller databehandlere til at signalere, at de lever op til certificeringsordningens kriterier?  (Hvis ja, henvis venligst til det/de relevante bilag, som indeholder en kopi af certifikatets/mærkets design.) | Ja  Nej | |
| Søger din organisation godkendelse af en dansk certificeringsordning, multinational certificeringsordning[[3]](#footnote-3) eller en fællescertificering, som kan benyttes i alle EØS-lande (EU Data Protection Seal)?  Hvis din organisation søger om godkendelse af en multinational certificeringsordning, angiv venligst hvilke specifikke europæiske medlemslande, certificeringsordningen vil skulle benyttes i. | Dansk certificeringsordning  Multinational certificeringsordning  Fællescertificering (EU Data protection Seal) | |
| Er certificeringskriterierne sendt til godkendelse hos datatilsynsmyndigheder i andre europæiske medlemsstater?  Hvis ja, angiv venligst hvilke medlemsstater. | Ja  Nej | |
| Angiv venligst en kort beskrivelse af certificeringsordningens kriterier med en henvisning til de relevante afsnit i de vedlagte bilag. |  | |
| Relaterer certificeringsordningens kriterier sig til behandlingsaktiviteter, som er indeholdt i et produkt eller en proces eller tjeneste, og er dermed anvendelige i henhold til ISO 17065/2012?  Beskriv venligst de behandlingsaktiviteter, som certificeringsordningens kriterier relaterer sig til, herunder om kriteriernes anvendelsesområde er specifikt eller af mere generel karakter. | Ja  Nej | |
| Har du vedlagt uddybende bemærkninger vedrørende baggrunden for udviklingen af ​​certificeringsordningens kriterier?  Henvis venligst til de relevante afsnit i de vedlagte bilag. |  | |
| Hvilket marked henvender din organisations certificeringsordning/kriterierne sig til?  (Henvender ordningen/kriterierne sig eksempelvis til en specifik sektor eller industri, et bestemt produkt eller en tjeneste?) |  | |
| Har du vedlagt dokumentation for, at den organisations certificeringsordning, som bygger på de indsendte kriterier, imødekommer et aktuelt behov inden for det marked, som ordningen/kriterierne henvender sig til?  Henvis venligst til de relevante afsnit i de vedlagte bilag. |  | |
| Beskriv venligst, hvordan certificeringsordningens kriterier vil forbedre overholdelsen af de databeskyttelsesretlige regler hos de relevante dataansvarlige og/eller databehandlere.  Henvis venligst til de relevante afsnit i de vedlagte bilag. |  | |
| Beskriv venligst, hvordan certificeringsordningens kriterier vil gavne de registrerede, herunder de ønskede resultater i den forbindelse.  Henvis venligst til de relevante afsnit i de vedlagte bilag. |  | |
| Indeholder certificeringsordningens kriterier alle de elementer, som fremgår af afsnit 3.3 i Datatilsynets vejledning om certificering og [EDPB's vejledning om certificering og udarbejdelse af certificeringskriterier](https://edpb.europa.eu/our-work-tools/our-documents/guidelines/guidelines-12018-certification-and-identifying-certification_en), herunder særligt bilag 2.  Vejledningens bilag 2 indeholder retningslinjer for Datatilsynets – og EDPB’s hvis der er tale en fælles certificering (EU Data protection Seal) – gennemgang og vurdering af certificeringskriterier, når tilsynet skal tage stilling til, om certificeringskriterier kan godkendes. | Ja  Nej | |
| Dækker certificeringsordningens kriterier alle relevante aspekter af databeskyttelsesforordningen?  Hvis nogle aspekter er udeladt som følge af kriteriernes omfang, bedes du forklare hvilke og angive en begrundelse herfor. |  | |
| Indeholder certificeringsordningens kriterier en beskrivelse af, hvordan det vurderes, at den potentielle ‘genstand for certificering’ lever op til kriterierne (se afsnit 3.3.2. i Datatilsynets vejledning om certificeringsordninger, som omhandler såkaldte evalueringsmetoder)?  Hvis ja, henvis venligst til de relevante afsnit i de vedlagte bilag. | Ja  Nej | |
| Hvor i certificeringsordningens kriterier beskrives det, hvordan de relevante dataansvarlige og databehandlere definerer ’genstanden for certificering’ (dvs. hvilke specifikke behandlingsaktiviteter der skal være omfattet af certificeringen)? |  | |
| Hvor i certificeringsordningens kriterier er der et afsnit vedrørende normative referencer og relevante termer og definitioner? |  | |
| Har din organisation testet certificeringsordningens kriterier over for eventuelle relevante organisationer m.fl. med henblik på at sikre, at kriterierne kan bruges til det tiltænkte formål?  Hvis ja, vedlæg venligst resultaterne som bilag. | Ja  Nej | |
| Har din organisation udarbejdet en såkaldt “use case” (dvs. et eksempel fra virkeligheden eller et teoretisk eksempel), der demonstrerer, hvordan kriterierne kan anvendes i praksis?  Hvis ja, vedlæg venligst denne som bilag. | Ja  Nej | |
| Har din organisation vedlagt en engelsk oversættelse af certificeringskriterierne og de relevante bilag?  Som led i Datatilsynets godkendelse af kriterierne er tilsynet forpligtet til at sende vores udkast til afgørelse til EDPB, så EDPB kan komme med en udtalelse vedrørende denne. Med henblik på at lette arbejdet i den forbindelse, bedes din organisation derfor sende certificeringskriterierne og de relevante bilag på engelsk til Datatilsynet. I kan læse mere om EDPB’s udtalelse til Datatilsynets udkast til afgørelse vedr. godkendelse af certificeringskriterierne under afsnit 2.6 i tilsynets vejledning om certificeringsordninger.  Efter aftale med Datatilsynet kan de oversatte dokumenter sendes på et senere tidspunkt end ved ansøgningstidspunktet. | Ja  Nej | |
| **Bilag til brug for certificeringskriterier** | | |
| Nedenfor bedes du angive de dokumenter, som du medsender til brug for Datatilsynets godkendelse af certificeringskriterierne, med en kort beskrivelse af dokumenternes indhold. | | |
| Navnet på dokumentet | | Beskrivelse |
|  | |  |
|  | |  |
|  | |  |
|  | |  |
|  | |  |
|  | |  |
|  | |  |
|  | |  |
|  | |  |
|  | |  |
|  | |  |
|  | |  |
|  | |  |
|  | |  |
|  | |  |

1. EØS er forkortelsen for Det Europæiske Økonomiske Samarbejdsområde, som blev etableret ved en aftale mellem EU og tre af EFTA-landene, nemlig Norge, Island og Liechtenstein i 1994. EØS-aftalen betyder, at EU’s bestemmelser om det indre marked, herunder databeskyttelsesforordningen (GDPR), også gælder i disse tre lande. [↑](#footnote-ref-1)
2. Hvis et certificeringsorgan har etableringer eller kontorer i andre EØS-lande, som er selvstændigt ansvarlige for at udstede certificeringer under omhandlede certificeringsordning og varetager certificeringsaktiviteter, skal disse etableringer/kontorer akkrediteres i det EØS-land, hvor de er hjemmehørende. Hvis etableringerne/kontorerne derimod ikke træffer selvstændige beslutninger om certificering og alene varetager supportopgaver, er det ikke et krav, at disse akkrediteres. [↑](#footnote-ref-2)
3. En multinational certificeringsordning er en certificeringsordning, som kan benyttes i flere (men ikke alle) EØS-lande, og adskiller sig således fra en europæisk fællescertificering (EU Data Protection Seal). Hvis et certificeringsorgan kun er etableret i Danmark, men ønsker at udstede certificeringer i en række andre EØS-lande, skal certificeringsorganet alene akkrediteres i Danmark. Certificeringskriterierne, som ordningen bygger på, skal dog – ud over at være godkendt af Datatilsynet – også godkendes af tilsynsmyndighederne i de EØS-lande, hvor certificeringsorganet påtænker at udstede certificering. Datatilsynet vil i disse tilfælde stå for formidlingen af certificeringskriterierne til de øvrige relevante tilsynsmyndigheder. [↑](#footnote-ref-3)